<classify> KULWA MZEE -DAR ES SALAAM MAHAKAMA ya Hakimu Mkazi Kisutu imesemahaitaki siasa, inamtaka aliyekuwa Mbunge wa Singida Mashariki, Tundu Lissukufika mahakamani Desemba 19. Uamuzi huo ulifikiwa jana mbele ya HakimuMkazi Mkuu, Thomas Simba baada ya kupata taarifa kutoka kwa mdhamini kuhusuafya ya Lissu. Hakimu Simba alimuuliza mdhamini huyo,Ibrahim Ahmed kwamba mshtakiwa yupo wapi na akajibu kwamba Lissu alikuwaanaumwa, lakini amepona amekataa kuja kwa sababu anahofia usalama wake. Kabla ya mdhamini kuendelea kuzungumza,Hakimu Simba alimkatisha na kusema mahakama haitaki siasa. Sisi hatutaki mambo ya siasa,namtaka mshtakiwa hapa Desemba 19, mwaka huu, siku hiyo Tundu Lissu awepohapa, alisema hakimu Simba. Amri hiyo ilitolewa na hakimu Simba katikakesi ya uchochezi inayomkabili Lissu na wenzake ambao pamoja na mambo mengine wanadaiwaJanuari 12 hadi 14 mwaka 2016 katika Jiji la Dar es Salaam, waliandika nakuchapisha taarifa za uchochezi zenye kichwa cha habari Machafuko yajaZanzibar. Jana mshtakiwa Simon Mkina alidai kesi hiyoina miaka minne sasa na amekuwa akifika miaka yote mahakamani, lakini Lissuhajafika kwa miaka miwili na wanatumia gharama kubwa kwa usafiri na malazi Dar esSalaam kwa kuwa anatokea Mwanza. Mkina aliiomba mahakama iangalie sualahilo na ione wepesi wa kulishughulikia ili washtakiwa wengine nao wapate nafuu. Hakimu Simba alisema hata yeye ameandikakwamba kesi ni ya muda mrefu, itajadiliwa Desemba 19. Awali Oktoba 23, mwaka huu hakimu Simbaaliamuru mdhamini wa Lissu tarehe ya jana afike na uthibitisho wa maendeleo yamshtakiwa. Kesi hiyo ilifunguliwa Juni 14 mwaka 2016 nabaada ya muda mshtakiwa wa nne, Lissu akapata matatizo yaliyomfanya ashindwekufika mahakamani. Mbali ya Lissu na Mkina ambaye ni Mhaririwa Gazeti la Mawio, washtakiwa wengine wanaokabiliwa na kesi hiyo ni JabirIdrisa na Mchapishaji wa Kampuni ya Jamana, Ismail Mehboob. Lissu na wenzake wanakabiliwa na mashtakamatano likiwamo la kuandika habari za uchochezi kinyume na Sheria ya Magazetiya Mwaka 2002. Inadaiwa Januari 12 hadi 14, 2016 katika Jijila Dar es Salaam, washtakiwa watatu, Jabir, Mkina na Lissu, kwa pamojawaliandika na kuchapisha taarifa za uchochezi zenye kichwa cha habariMachafuko yaja Zanzibar. Katika shtaka la pili, wanadaiwa Januari14, 2016 katika Jiji la Dar es Salaam, walichapisha habari hizo ili kuletachuki kwa wananchi wa Zanzibar. Mshtakiwa Mehboob anadaiwa kuwa Januari13, 2016 katika jengo la Jamana lililopo Manispaa ya Ilala, Dar es Salaam, alichapishagazeti la Mawio lililokua na taarifa za uchochezi. Alidai mshtakiwa huyo pia alichapishagazeti hilo bila ya kuwasilisha hati ya sheria ya kiapo kwa Msajili waMagazeti. Mbali na mashtaka hayo, washtakiwa hao kwapamoja wanadaiwa kuwa Januari 14, 2016, Dar es Salaam, bila ya kuwa na mamlakayoyote, waliwatisha na kuwatia hofu wananchi wa Zanzibar wasiweze kuingiakwenye marudio ya Uchaguzi Mkuu.  <topic>: KITAIFA 